《送进士马克毅还新会》
明代·鲁能

钟鸣长乐曙光寒，斗酒城阴话别难。姓字已荣题璧水，衣冠暂许出金銮。

轻风淮上杨花白，细雨江南荔子丹。莫向故园耽恋久，早来簪笔侍朝端。

作者简介：（?—1486）明广东新会人，字干之。景泰五年进士。授南京户部四川司主事，历陕西布政司右参议、右参政、右布政使。陕西大饥，集古今救荒之策可行者尽行之，活民甚多。官至右副都御史巡抚甘肃，卒官。